
Ж и т и ш т е
З А П И С Н И К

	Са 10. седнице Изборне комисије општине Житиште као надлежног органа – локалне изборне комисије за спровођење избора за народне посланике Народне скупштине – одржане дана 26. октобра 2026. (понедељак) са почетком у 400 часа у Малој сали општине Житиште на другом спрату. 
	Седницу је отворила Светлана Дамјановић, Председница Изборне комисије општине Житиште.
	Заменица Секретара Биљана Зубац је урадила прозивку.
Седници су присуствовали: Светлана Дамјановић - Председница комисије, заменица председника Тамара Крунић, Биљана Зубац – заменица секретара, Јово Симић – заменик члана, Јанош Барна –заменеик  члана, Јасмина Грубишић – члан, Јованка Суџуковић – члан, Дивна Сакраџија – члан, Јелена Стојановић – члан, Рајка Угреновић – члан, Никола Штула – заменик члана, без права гласа  Бранка Богуновић – члан, Данило Плећаш – заменик члана без права гласа , Дејана Милошев – члан, Драган Ћурчија – члан, Кристина Шаги Кукли – заменик члана, Славица Дајић – члан, Миодраг Патковић – члан.
Председница Изборне комисије констатује да седници присуствује већина чланова/заменика чланова комисије са правом гласа тј. 14 чланова. 
У раду седнице учествује Биљана Зубац - заменица секретара, без права гласа.
Председница је предложила следећи

Дневни ред
1. Усвајање записника са претходне седнице Изборне комисије општине Житиште,
2.    Разматрање Прелиминарног Извештаја о резултатима гласања на изборима за народне посланике на бирачким местима на територији општине Житиште одржаних 25.октобра 2026.
3.  Разно
Дневни ред је усвојен једногласно са 14 гласова за.

Тачка 1.
Усвајање записника са претходне седнице
Записник са предходне седнице је усвојен једногласно са 14 гласова за.

Тачка 2.
	Разматрање Прелиминарног Извештаја о резултатима гласања на изборима за народне посланике на бирачким местима на територији општине Житиште одржаних 25.октобра 2026.

[bookmark: _GoBack]Председница комисије Светлана Дамјановић је нагласила да имамо резултате које је уносила служба Општинске управе  у форми ексел табеле као и резултате које су уносили из службе статистике из извештаја РГ 10. Навела је да је већина пристуних присуствовала пријему материјала  и имала непосредни увид и учешће у пријему материјала и његовој обради те ставља Прелиминарни извештај на расправу.
Заменик члан комисије  Никола Штула се јавио за реч и навео да је за изборе 2023.године проценат гласача који су гласали ван бирачког места био 6% а за ове изборе 3,75%. Сматра да добро што је то сада мање, али да је то и  даље велики број људи гласао ван бирачког места и да се бахаћење власти  наставља.  Потом је настављена расправа о гласању ван бирачког места. Председница Изборне комисије Светлана Дамјановић је нагласила да ће за следеће изборе бити другачије организовано јављање за гласање ван бирачког места и предложила да контакт особа за јављање за излазак  тада буде управо  Штула. Никола Штула је навео да је сада контакт особа била „кафе куварица“, али му је потом указано да је та особа  вршила послове административно техничког секретара и седела на месту секретарице и да такође има средњу економску школу као и већина запослених на тим пословима за општину. Никола Штула је рекао да је прошли пут Биљана Зубац била  једна од контакт особа за исте радње, где је Биљана Зубац нагласила да никад и апсолутно никад није радила ту радњу јер је она била секретар комисије и за то једноставно није имала нити времена нити потребе да ради нити је желела да прихвати такав задатак и да је то безочна лаж овог члана  комисије  већ је то увек радила службеница која је технички секретар. Никола Штула је потом рекао да је име Светлане Дамјановић, Биљане Зубац, Младена Ајдуковића и Јелене Шаренац било на сајту са телефонима, а Биљана Зубац је одговорила да су њихова па и њено име објављени на сајту за пријем изборних листа за локалне изборе, као и одређена дежурства викендом за пријем предлога чланова бирачких одбора, приговора и слично, те да су они увек били доступни свим  политичким странкама 24 часа. Потом је изашла из сале и за пар минута доставила Председници изборне комисије штампану страницу - штампану форму - са сајта општине Житиште у којој се наводи телефон особе задужене за пријем пријава за гласање ван бирачког места  2024. године на коме је фиксни број телефона општине и мобилни   телефона техничког секретара Драгице Стојисављевић. Потом је текст прочитан, а Биљана Зубац је повишеним тоном тражила од Николе Штуле да јој се извини за изречене неистине - очигледне лажи, а потом се она извинула за свој повишен тон члановима комисије.  Никола Штула се није извинуо заменику секретара .   
 Бранка Богуновић  представница у изборној комисији испред Студентске листе-  Студенти побеђују  се јавила за реч и захвалила се управо Марини Ћопић која је била доступна и примала позиве за пријаве гласања ван бирачког места,  почев од четвртка до недеље такође је нагласила да је све коректно одрађено. Навела је да је једина грешка што печат Изборне комисије није био тренутно доступан али и то је брзо завршено.(једно бирачко место у Житишту  је  да тражило списак има печат. Спискови су послати преко вибера и пропуст је што на неким бирачким местима није било интернета и порука није стигла док није стигла Изборна комисија до њих. Чланови Изборне комисије су се договорили да за следеће изборе буде направљен квалитенији  формулар за пријаву гласања ван бирачког места и да се организује примање истих. Драган Ћурчија је предложио да се следећи пут направити задужења за  све чланове изборне комисије и да ће тада бити боље организован рад исте. Навео је да је учествовао у прекуцавању табела за гласање ван бирачког места и да је одговорно учествовао у раду са чланицом Вишњом Лацков и да су сви они представници опозиционих странки били укључени у тај посао и да немају примедби односно да су радили савесно. Са њих двоје је радила и Алмира Глигић. Дивна Сакраџија је нагласила да је чињеница да тај проблем постоји одавно и да до сада није могла да види списак људи који су пријављени за гласање ван бирачког места и да је за то крив био  искључиво начелник општинске управе, а да су сада добили списак чланови изборне ко је  то желео. Председница је навела да није било бахаћења и да је владала лепа сарадња међу члановима комисије и међусобно уважавање. Никола Штула је нагласио да је после признавања пораза  Вучића све ишло релаксирано и да није вођено рачуна о грешкама у записницима. Председница је навела да то није тачно и  да су  у питању биле искључиво ситне грешке  које су увек биле присутне, типа потпис на празном записнику  посматрача и број бирачког места на записнику посматрача када није био  нико од посматрача.  Никола Штула је предложио да на бирачка места као председнике и њихове заменике морају да се поставе људи који знају да раде тај посао. Светлана Дамјановић је нагласила да ће се убудуће поделити задужења члановима изборне комисије и да се управо сваки пут  једни исти јаве да раде, а једни исти само критикују. Биљана Зубац је потом додала да су ово управо најбоље урађени записници за последњих 22 године колико она ради у општинској изборној комисији. Није било ниједне исправке решења због тешке или лаке грешке нема предлога за поништај и нагласила да значајан број људи одазвао и на обуке бирачких одбора. Искрено се нада да неће бити ни приговора.
Председница ставља на гласање тачку дневног реда.
Једногласно са 14 гласова за је донет
Прелиминарни Извештај о резултатима гласања на изборима за народне посланике на бирачким местима на територији општине Житиште одржаних 25.октобра 2026

Тачка 3.
Разно
 Никола Штула је дао примедбу  председници изборне комисије као главноодговорној што за чланове Изборне комисије током дана није било  никакве обезбеђене хране.
 Такође је питао када ће се вршити исплата накнаде члановима комисије. У вези са исплатом накнада  заменик секретара Биљана Зубац је навела да ће се то вршити у складу са динамиком коју утврђује РИК-али да свако се мора сачекати  правоснажност коначног извештаја да би се утврдио број радних дана проширеног састава Изборне комисије  који по одлуци Рика прима сразмеран износ накнада, али не већи од 40.000,00 динара колико имају чланови сталног састава Изборне комисије.

	Седница је завршена у 440 часова.

Записник по овлашћењу секретара водила
Јасминка Гаврић с.р.
Председница Изборне комисије општине Житиште
Светлана Дамјановић с.р.

Заменица Секретара Изборне комисије општине Житиште
Биљана Зубац с.р.

